Powerkids – Afrikaans – Word and Life
Powerkids - Afrikaans
HomePowerkids – Afrikaans
Tydens die Covid-19 periode sal ons aanbiedings vir die kinders op YouTube beskikbaar stel.
By Powerkids …
In die koninkryk van Ekurhuleni is 'n stad met die naam van Kidstown waar Mr Z namens God oor hierdie koninkryk regeer. Die inwoners van Powerkidz is lief vir hierdie wonderlike koninkryk waar elke kind op sy eie vlak bedien word, terwyl daar hope pret is. Die gelag en sang van die kinders blaas elke naweek nuwe lewe in hierdie stad. Dit is vir Mr Z se helpers 'n voorreg om die Woord van die Here aan elke kind te verkondig sodat hulle meer van Hom kan leer. Op hierdie manier word 'n sterk grondslag daargestel wat daartoe bydra dat elke kind toegerus word vir die lewe. Powerkids is Woord en Lewe se kinderbediening wat aktief is tydens elke naweekdiens. Ons sien daarna uit, in samewerking met jou, om ons wonderlike kinders te bedien deur hulle geestelike waarhede te leer wat 'n blywende verhouding met Jesus Christus kan bewerkstellig.
Hoe funksioneer ons?
Powerkids funksioneer gelyktydig met elke Sondagdiens en is vir kinders van 3 jaar tot en met graad 7.
Oggende: 8:30 – Afrikaans. 10:30 – Engels. Aande: 17:30 – Engels en Afrikaans -18:00.
Die Powerkids-kampus open 'n halfuur voor elke diens en sluit 15 minute na 'n diens. Kinders moet voor die diens geregistreer word en direk daarna afgehaal word.
Veiligheid van jou kind
Enige persoon wat met kinders werk, is wetlik verplig om 'n polisieklaring te verskaf wat deur Powerkids gereël word. Jou kind is dus in veilige hande.
Ses skole word tans elke termyn besoek waartydens 'n program vir die kinders aangebied word.
As jy graag wil betrokke raak by "Powerkids" praat gerus met Ruth-Ann Theunissen by 011-913-4567.
Afdelings waarby jy betrokke kan raak
Registrasies, Sekuriteit, Onderwys, Helpers of Mr Z.
Hierdie gerieflike kamer, geleë agter die klankstelsel in die ouditorium, is vir ouers met babas en peuters tot en met die ouderdom van 3 jaar. Daar is ook 'n aparte klankdigte speelarea waar die dienste deur middel van oorfone gevolg kan word.
Ruth-Ann is ons Powerkids direkteur en funksioneer direk onder die Nuwe-Generasie Leier Raymond Nell. Sy en ons Powerkidsspan het 'n passie vir kinders en kan nie wag om jou kinders Sondag meer van Jesus te vertel nie.